3. OBRAZLOŽENJE POLUGODIŠNJEG IZVJEŠTAJA O IZVRŠENJU PRORAČUNA OPĆINE STARIGRAD
Sadržaj Polugodišnjeg izvještaja o izvršenju proračuna propisan je Pravilnikom o polugodišnjem i godišnjem izvještaju o izvršenju proračuna (Narodne novine, br. 85/23). Pojam Izvorni plan za 2026. odnosi se na inicijalno donijeti Proračun s projekcijama Općine Starigrad za 2026. godinu kojeg je Općinsko vijeće usvojilo na 4. sjednici održanoj 12. prosinca 2025. i koji je objavljen u Službenom glasniku Općine Starigrad broj 10/25. 
Obrazloženje se u polugodišnjem izvještaju o izvršenju proračuna sastoji od obrazloženja općeg i posebnog dijela izvještaja o izvršenju proračuna. Obrazloženje općeg dijela izvještaja o izvršenju proračuna jedinica lokalne i područne (regionalne) samouprave sadrži: obrazloženje ostvarenja prihoda i rashoda, primitaka i izdataka u izvještajnom razdoblju i prikaz ostvarenog manjka odnosno viška proračuna jedinice lokalne i područne (regionalne) samouprave u izvještajnom razdoblju.
U Proračun Općine Starigrad uključeni su svi prihodi i primici te rashodi i izdaci proračunskog korisnika Dječji vrtić „Osmjeh“ koji je dio općinskog računa riznice a sve to od 01.01.2026. godine. Sukladno Uputama Ministarstva financija za izradu Proračuna jedinica lokalne i područne (regionalne) samouprave obvezno je planiranje navedenih prihoda i rashoda proračunskog korisnika u proračunu Općine, te moraju biti uključeni u polugodišnji i godišnji izvještaj o izvršenju proračuna.
3.1. Prihodi i primici 
Ukupni prihodi i primici u razdoblju od 01. siječnja do 30. lipnja 2026. godine ostvareni su u iznosu od 1.683.293,39 EUR. Prihodi poslovanja ostvareni su u iznosu od 1.668.095,05 EUR, a prihodi od prodaje nefinancijske imovine u iznosu od 15.198,34 EUR. 
3.1.1. Prihodi poslovanja

Prihodi od poslovanja ostvareni su u iznosu od 1.668.095,05 EUR što je 32,99 % od planiranih 5.056.860,00 EUR. Najznačajnija stavka prihoda poslovanja su prihodi od poreza ostvareni u iznosu 878.071,65 EUR što je 35,93 % od planiranih 2.444.000,00 EUR. Od iskazanih prihoda od poreza najznačajniji su prihod od poreza na dohodak ostvaren u iznosu 551.274,32 EUR (više za 8% u odnosu na isto razdoblje prethodne godinu zbog rasta plaća i veće zaposlenosti), te prihod od poreza na promet nekretnina ostvaren u iznosu od 253.127,71 EUR (veći promet nekretninama u odnosu na prethodnu godinu). Vrijedi napomenuti i kako su se u prvoj polovici 2026. godine izvršavali povrati poreza na dohodak (najviše radi ostvarenja mjere Vlade - oslobođenja plaćanja poreza na dohodak mlađima od 20. do 30. godine života) u ukupnom iznosu od 122.203,84 eura, a koje je izvršavala Porezna uprava na račune obveznika.
Pomoći iz inozemstva i od subjekata unutar općeg proračuna ostvarene su u iznosu od 226.562,34 EUR što je 17,97% od planiranih 1.260.500,00 EUR, a realizirana su sredstva tekućih pomoći iz državnog proračuna za funkcionalno spajanje JLS u iznosu od 11.877,56 eura i kapitalne pomoći proračunu iz drugih proračuna (ostvareni su u iznosu od 144.317,54 eura i odnose se na projekt Sanacije središnjeg obalnog pojasa Općine).
Sljedeća stavka u prihodima poslovanja su prihodi od imovine, ostvareni u iznosu od 444.349,63 EUR ili 76,44% od planiranih 581.305,00 EUR. Među navedenim prihodima su najznačajniji prihodi od zakupa i najma imovine u iznosu od 377.052,58 EUR (povećanje od 96,78% više u odnosu na usporedno razdoblje a radi naplate godišnje zakupnine za kamp Tribanj-Šibuljina za kojeg je raspisan natječaj krajem 2025. godine), te naknade za koncesije, koncesija odobrenja i dozvole za rad u iznosu od 40.379,87 EUR. Naknada za korištenje nefinancijske imovine odnosi se na sredstva spomeničke rente, a ostali prihodi od nefinancijske imovine odnose se na sredstva naknade za zadržavanje nezakonitih zgrada u prostoru.
Prihodi od upravnih i administrativnih pristojbi, pristojbi po posebnim propisima i  naknada ostvareni su u iznosu od 117.723,66 EUR što je 15,50% od planiranih 759.555,00 EUR. Prihodi po osnovi naplate komunalnih doprinosa ostvareni su u znatno nižem iznosu u odnosu na isto razdoblje prethodne godine radi manjeg broja izdanih rješenja o komunalnom doprinosu i radi znatno manjih iznosa po rješenjima. 

Ove godine, kasnije su dostavljene uplatnice za komunalnu naknadu što utječe na dinamiku naplate ove vrste prihoda, no navedeno će se uprihoditi u drugoj polovici godine.
Prihodi od prodaje proizvoda i robe te pruženih usluga i prihodi od donacija ostvareni su u iznosu od 1.387,77 EUR što je 27,75% od planiranih 5.000,00 EUR. Prihodi po ovoj osnovi odnose se na sredstva naplate od Hrvatskih voda u iznosu od 10 posto uplaćene naknade za uređenje voda i u ovoj godini temeljem izdanih faktura je naplaćen iznos od 1.387,77 eura.

Proračunski korisnik Dječji vrtić „Osmjeh“ ostvario je vlastite i namjenske prihode i primitke u iznosu od 25.994,52 EUR, od toga 25.994,51 EUR od sufinanciranja cijene usluge (boravak djece u programima vrtića), 0,01 EUR od pripisa kamate na sredstva na računu.
3.1.2. Prihodi od prodaje nefinancijske imovine

Prihodi od prodaje nefinancijske imovine ostvareni su u iznosu od 15.198,34 EUR što je 5,74% od planiranih 265.000,00 EUR. Prihodi se najvećim dijelom odnose na prodaju građevinskog zemljišta i u tekućoj godini su ostvarena znatno niža sredstva radi ostvarenog i naplaćenog prihoda od prodaje zemljišta društvu Plodine d.d. u iznosu od 426.700,00 eura koji se dogodio prethodne 2025. godine. Dio ovih prihoda odnosi se i na prihode od ustupanja grobnih mjesta i ostvarena su u većem iznosu u odnosu na prethodnu godinu s obzirom na povećanu dinamiku plaćanja obveznika.

3.2. Rashodi i izdaci

Ukupni rashodi i izdaci u izvještajnom razdoblju ostvareni su u iznosu od 1.976.244,14 EUR i od  toga se na rashode poslovanja odnosi 1.275.165,11 EUR, a na rashode za nabavu nefinancijske imovine 701.079,03 EUR.
Od značajnijih rashoda za ovo obračunsko razdoblje ističu se nastavak radova na projektu Središnji obalni pojas, uređenje okoliša Interpretacijskog centra mora, sanacija krova objekta dječjeg vrtića „Osmjeh“, održavanje javnih površina, javne rasvjete, plaža i obalnog pojasa i nerazvrstanih cesta. Većina projekata će biti završena u drugoj polovici godini a što se odnosi najviše na sljedeće projekte: Sanacija zgrada stare škole u Selinama i zgrade bivšeg Matičnog ureda, Uređenje Trga Stjepana Radića, Vatrogasni dom te Uređenje igrališta u Tribnju.  
Rashodi i izdaci proračunskog korisnika DV Osmjeh ostvareni su u iznosu od 174.012,08 EUR, od toga su rashodi i izdaci koji su financirani sredstvima Općine Starigrad 150.646,70 EUR, te rashodi financirani vlastitim sredstvima iznose 23.365,38 EUR. 
3.2.1. Rashodi poslovanja

Rashodi poslovanja ostvareni su u iznosu od 1.275.165,11 EUR ili 30,74% od planiranih 4.148.400,00 EUR. 

Rashodi za zaposlene iznose 255.602,85 EUR, a u njih su uključeni i rashodi za zaposlene u proračunskom korisniku Dječji vrtić "Osmjeh" koji se financiraju iz proračuna Općine. Navedeni rashodi uključuju plaće za redovan rad, doprinose na plaće, te ostale rashode za zaposlene. 
Materijalni rashodi su najznačajnija stavka među rashodima poslovanja i ostvareni su u iznosu od 848.830,47 EUR. Odnose se na naknade troškova zaposlenima (službena putovanja, stručno usavršavanje zaposlenika i slično) u iznosu od 6.503,59 EUR, rashode za materijal i energiju u iznosu od 52.600,75 EUR (električna energija, uredski materijal, materijal i sirovine za Dječji vrtić „Osmjeh“, sitni inventar i auto gume), rashode za usluge u iznosu od 753.679,30 EUR (odnose se na troškove odvoza smeća, troškova vode, telefona i ostalih redovnih troškova, te održavanje javnih površina, javne rasvjete i ostala komunalna održavanja, intelektualne usluge, računalne usluge i slično), te na ostale nespomenute rashode poslovanja (troškovi javnih radova i građanskih akcija, naknade za rad predstavničkih i izvršnih tijela i povjerenstava, reprezentacija, pristojbe i naknade i slično) u iznosu od 36.046,83 EUR. 
Financijski rashodi ostvareni su u iznosu od 12.415,06 EUR, a odnose se na bankarske usluge, zatezne kamate te naknadu Poreznoj upravi za utvrđivanje i naplatu prihoda od poreza. 
Pomoći dane u inozemstvo i unutar općeg proračuna ostvarene su u iznosu od 26.707,84 EUR i odnose se na sredstva Gradskoj knjižnici Zadar za sufinanciranje Bibliobusa, na transfere sredstava Općini Poličnik u svrhu sufinanciranja zajedničkog odjela komunalnog, pomorskog i poljoprivrednog redarstva na području Općina Starigrad – Paklenica, Jasenice, Poličnik, Posedarje, Ražanac, Novigrad i transfere sredstava OŠ Starigrad za sufinanciranje projekata općeg interesa a koji provodi ova škola.
Naknade građanima i kućanstvima ostvarene su u iznosu od 31.094,91 EUR i odnose se na stipendije, sufinanciranje prijevoza učenika srednjih škola, naknade za novorođenu djecu i ostale naknade i pomoći stanovništvu. 

Ostali rashodi ostvareni su u iznosu od 100.513,98 EUR i odnose se na tekuće donacije (ostvarene su isplate sredstava udrugama, vjerskim zajednicama, dobrovoljnom vatrogasnom društvu i Osnovnoj školi Starigrad) i kapitalne pomoći komunalnom poduzeću za nabavu opreme.  
3.2.2. Rashodi za nabavu nefinancijske imovine

Rashodi za nabavu nefinancijske imovine ostvareni su u iznosu 701.079,03 EUR ili 22,75% od planiranih 3.081.600,00 EUR. Navedeni rashodi se odnose na nastavak radova na projektu Središnji obalni pojas, Sanaciju zgrada stare škole u Selinama i Matičnog ureda, Uređenje Trga Stjepana Radića, Vatrogasni dom, groblja u Starigradu i Selinama, izgradnju javne rasvjete, ulaganja u plažu Jaz Kulina, izradu projektne dokumentacije za prijavu projekata, te rashode za prostorno plansku dokumentaciju. Izvršavanje navedenih projekata uvelike se planira u drugoj polovici 2026. godine.
Plan i izvršenje rashoda i izdataka za odabrano razdoblje 2026. godine dati su u Posebnom dijelu proračuna po organizacijskoj i programskoj klasifikaciji. 
3.3. Rezultat poslovanja 
Općina Starigrad (bez vlastitih i namjenskih prihoda i rashoda dječjeg vrtića Osmjeh) je u razdoblju od 01. siječnja do 30. lipnja 2026. godine ostvarila 1.657.298,87 EUR ukupnih prihoda i primitaka, te 1.948.069,64 EUR ukupnih rashoda i izdataka što dovodi do ostvarenog financijskog rezultata manjka prihoda i primitaka u iznosu od 290.770,77 EUR. S obzirom na preneseni višak iz prethodnih godina u iznosu od 2.127.038,24 EUR raspoloživi višak prihoda za naredno razdoblje iznosi 1.836.267,47 EUR.  

4. POSEBNI IZVJEŠTAJI

Posebni izvještaji u polugodišnjem izvještaju o izvršenju proračuna su:

– izvještaj o korištenju proračunske zalihe,

– izvještaj o zaduživanju na domaćem i stranom tržištu novca i kapitala i

– izvještaj o danim jamstvima i plaćanjima po protestiranim jamstvima

4.1. Izvještaj o korištenju proračunske zalihe 

U izvještajnom razdoblju nije bilo izvršenja sredstava proračunske zalihe. 
4.2. Izvještaj o zaduživanju na domaćem i stranom tržištu novca i kapitala
U izvještajnom razdoblju Općina Starigrad se nije zaduživala, te ne postoje niti obveze za zaduživanja iz prethodnih godina. Proračunski korisnik Općine Starigrad Dječji vrtić Osmjeh također se nije zaduživao niti ima obveze za zaduživanja iz prethodnih godina.

4.3.  Izvještaj o danim jamstvima i plaćanjima po protestiranim jamstvima 

U izvještajnom razdoblju Općina Starigrad nije davala jamstva, te ne postoje ni izdaci po jamstvima.
